ตลาดหุ้นเอเชียเพิ่มขึ้นเช้านี้ ขานรับตลาดหุ้นนิวยอร์กปิดพุ่ง
ตลาดหุ้นเอเชียเพิ่มขึ้นเช้านี้ ขานรับตลาดหุ้นนิวยอร์กปิดพุ่ง
20 ก.ค. 2560

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ ขานรับดัชนีดาวโจนส์ S&amp;P500 และNasdaq ตลาดหุ้นนิวยอร์กที่ปิดทำนิวไฮเมื่อคืน โดยได้ปัจจัยหนุนจากการพุ่งขึ้นของหุ้นกลุ่มเทคโนโลยี และผลประกอบการที่แข็งแกร่งของธนาคารมอร์แกน สแตนลีย์ รวมทั้งรายงานตัวเลขการสร้างบ้านในสหรัฐที่เพิ่มขึ้นเกินคาดในเดือนมิ.ย.
โดย ดัชนี NIKKEI 225 ตลาดหุ้นญี่ปุ่นเปิดวันนี้ที่ 20,046.90 จุด เพิ่มขึ้น 26.04 จุด, ดัชนี SSE Composite ตลาดหุ้นจีนเปิดวันนี้ที่ 3,227.51 จุด ลดลง 3.47 จุด, ดัชนี HSI ตลาดหุ้นฮ่องกงเปิดวันนี้ที่ 26,770.48 จุด เพิ่มขึ้น 98.32 จุด
ทั้งนี้ ดัชนี TAIEX ตลาดหุ้นไต้หวันเปิดวันนี้ที่ 10,513.12 จุด เพิ่มขึ้น 7.02 จุด, ดัชนี KOSPI ตลาดหุ้นเกาหลีใต้เปิดวันนี้ที่ 2,436.06 จุด เพิ่มขึ้น 6.12 จุด, ดัชนี FTSE STI ตลาดหุ้นสิงคโปร์เปิดวันนี้ที่ 3,326.82 จุด เพิ่มขึ้น 1.75 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,759.85 จุด เพิ่มขึ้น 2.58 จุด, ดัชนี PSE Composite ตลาดหุ้นฟิลิปปินส์เปิดวันนี้ที่ 7,988.14 จุด เพิ่มขึ้น 15.24 จุด
ขณะเดียวกัน ตลาดต่างจับตาการประชุมของธนาคารกลางยุโรป (ECB) และธนาคารกลางญี่ปุ่น (BOJ) ในวันนี้ เพื่อหาสัญญาณบ่งชี้ว่าธนาคารกลางทั้งสองแห่งมีแนวโน้มที่จะปรับนโยบายการเงินในอนาคตหรือไม่
ทั้งนี้นักวิเคราะห์คาดการณ์ว่า ECB จะยังคงนโยบายการเงินไว้ และไม่ปรับขึ้นอัตราดอกเบี้ยจนกว่าจะถึงปี 2562 เช่นเดียวกับ BOJ ที่คาดว่าจะคงนโยบายการเงินไว้เช่นกัน ภายหลังจากที่เงินเฟ้อและความเชื่อมั่นผู้บริโภคยังคงซบเซา